แอนนา อริสา

ผุสดี อินอุ่นโชติ เป็นนักร้องลูกทุ่งหมอลำและแนวโฟล์คหญิง ภายใต้สังกัดนพพร ซิลเวอร์โกลด์ มีชื่อในวงการเพลงว่า แอนนา อริสา จากการตั้งให้โดยคุณพนม นพพร ผู้บริหารค่ายเพลงดังกล่าว แอนนามีชื่อเสียงตั้งแต่พ.ศ. 2545 เป็นต้นมา ออกอัลบั้มเดี่ยวมาแล้วหลายชุด มีเพลงดังได้แก่พลง สาวร้อยเกินเอิ้นแฟน , ฮักหลายพ่ายกระเทย,อดมีแฟนคนร้อยเอ็ด , หล่อโดนใจ , ฮักอ้ายอีหลีเพราะ EMS เป็นต้น
แอนนา อริสา เป็นชาวจังหวัดร้อยเอ็ด เป็นบุตรสาวคนสุดท้อง ในจำนวนพี่น้อง 4 คน ของนายจำปี อินอุ่นโชติ และ นางราตรี อินอุ่นโชติ เธอชอบการร้องเพลงมาตั้งแต่วัยเด็ก โดยเฉพาะเพลงหมอลำ เธอโด่นเด่นที่เสียงเอื้อนอันเป็นเอกลักษณ์ของเธอ

**ประวัติ**
แอนนา อริสา เป็นชื่อในวงการเพลงของเธอ โดยการตั้งให้ของอาโอ (พนม นพพร) เจ้าของค่ายเพลงนพพร ซิลเวอร์โกลด์ เธอมีชื่อจริงว่า ผุสดี อินอุ่นโชติ เกิดเมื่อวันที่ 28 พฤศจิกายน พ.ศ. 2527 เป็นชาวจังหวัดร้อยเอ็ดโดยกำเนิด เธอชอบการร้องเพลงมาตั้งแต่วัยเด็ก พออายุ 6 ปี พ่อกับแม่จึงให้แอนนาเข้าเรียนที่โรงเรียนชุมชนบ้านสีแก้ว และด้วยนิสัยชอบร้องเพลงนั่นเอง ทำให้คุณครูที่เห็นแวว จึงให้เธอเป็นนักร้องประจำโรงเรียน เวลามีกิจกรรมก็ให้แอนนาคอยเป็นคนนำน้องๆ ร้องเพลงอยู่เสมอ
จนกระทั่งจบชั้นประถมศึกษาปีที่ 6 แอนนาคิดอยากจะไปเรียนที่วิทยาลัยนาฏศิลป์ร้อยเอ็ด แต่ครูที่โรงเรียนชุมชนบ้านสีแก้วไม่อยากให้ไปเรียนต่อที่อื่น พ่อจึงให้คำปรึกษาว่าเราชอบทางไหนก็ให้ตัดสินใจไปทางนั้น ไม่ใช่เห็นเพื่อนเรียนก็เรียนตามเพื่อน แอนนาจึงกลับมาคิดว่าตัวเองชอบการร้องลำจึงตัดสินใจเรียนต่อที่วิทยาลัยนาฏศิลป์ร้อยเอ็ด ซึ่งที่นี่แอนนาก็เป็นนักร้องเช่นเคย เวลาวิทยาลัยรับงานแสดงไว้ ก็จะไปกับคณะทุกครั้ง พอขึ้นปี 2 อาจารย์ก็ให้ออกไปแสดงที่กรุงเทพฯ ( ห้างพาต้า ปิ่นเกล้า ) เป็นเวลา 12 วัน ได้รับค่าแสดงคนละ 2,500 บาท รู้สึกดีใจมากที่มีเงินให้พ่อกับแม่เป็นครั้งแรก ต่อมาอาจารย์ที่วิทยาลัยได้พาแอนนาไปประกวดร้องเพลงเฉลิมพระเกียรติและเพลงจากพระบรมราโชวาทชิงทุนการศึกษา เนื่องในโอกาสพระราชพิธีมหามงคลเฉลิมพระชนมครบรอบ 6 พรรษา 5 ธันวาคม 2542 รอบชิงชนะเลิศภาคตะวันออกเฉียงเหนือ และแอนนาก็ได้รับรางวัลรองชนะเลิศอันดับ 1 ประเภทหญิงเดี่ยว ระดับมัธยมศึกษาตอนต้น ในวันที่ 24 ตุลาคม 2542

**จุดเริ่มต้นการร้องเพลง**
คุณพ่อร้อยเอ็ด เพชรสยาม (ซึ่งเป็นคุณอาของแอนนา) เห็นแววว่าน่าจะเป็นนักร้องลูกทุ่งได้ จึงพาไปอัดเสียงร้องใส่เทปคาสเซทและได้ส่งเทปไปให้คุณโอ๋ โคราชฟัง พอคุณโอ๋ โคราชได้ฟังก็เลยพาแอนนาไปเทสต์เสียงกับอาโอ พนม นพพร เจ้าของเพลงค่ายนพพร ซิลเวอร์โกลด์ จนในที่สุดแอนนาก็ได้เซ็นสัญญาเป็นนักร้องของค่ายนพพร ซิลเวอร์โกลด์ และได้ตั้งชื่อใหม่ที่ใช้ในวงการลูกทุ่งหมอลำว่า แอนนา อริสา พอได้เพลงมาแอนนาก็ใช้เวลาซ้อมร้องเพลงอยู่นานทีเดียว เพราะอาโอต้องการฝึกให้แอนนาออกเสียงร้องให้ชัดเจนและถูกต้อง เพื่อให้งานออกมาดีมีคุณภาพ ในที่สุดก็ได้มีอัลบั้มชุดแรก "สาวร้อยเกินเอิ้นแฟน" ในปีพ.ศ. 2545 แอนนาตั้งใจทุ่มเทแรงกายแรงใจเพราะการเป็นนักร้องคือความใฝ่ฝันของเธอ ในที่สุดความฝันก็เป็นจริง
หลังจากมีผลงานอัลบั้มชุดแรกให้แฟนเพลงชาวอีสานเปิดใจต้อนรับนักร้องน้องใหม่คนนี้กันไปแล้ว เธอก็มีผลงานออกมาอย่างต่อเนื่องก็คือ อัลบั้ม ฮักหลาย..พ่ายกระเทย , อดมีแฟนคนร้อยเอ็ด , หล่อโดนใจ และ ฮักฮ้ายอีหลีเพราะ EMS
รวมถึงผลงานการแสดงลำเรื่องต่อกลอนร่วมกับคณะโขง ชี มูล อาทิ นางผมหอม , นางแตงอ่อน , โสนน้อยเรือนงาม และ แก้วหน้าม้า ภาพยนตร์วีซีดีเรื่อง มนต์ฮักบ้านเฮา และยุทธการกล้วยไม้ป่า

**ผลงานเพลง**

**อัลบั้ม "สาวร้อยเกินเอิ้นแฟน" (มกราคม 2545)**
# สาวร้อยเกินเอิ้นแฟน
# คิดฮอดอ้ายบุญชู
# อ้ายทิดลืมทุ่ง
# นึ่งข้าวคอยเก้อ
# ดอกหญ้าริมทาง
# เกี่ยวข้าวดอรอแฟน
# อ้ายหนุ่มเทคโน
# ชายเป็นตาซัง
# คักขนาด
# ฉากรักฉากชีวิต
# ทำได้อย่างไร

**อัลบั้ม "ฮักหลายพ่ายกระเทย" (พฤศจิกายน 2545)**
# ฮักหลายพ่ายกะเทย
# อวยพรตอนแต่ง
# อึ่งร้องน้องสะอื้น
# เมียป๋าเมิ๊ดปี
# มักบ่สาวอีสาน
# ลืมสาวร้อยเอ็ด
# มักบ่าวมีรถ
# มิดเลยรูปหล่อ
# ซังคนขี้คุย
# ซ่อนรักไว้ใต้คำชัง

**อัลบั้ม "อดมีแฟนคนร้อยเอ็ด" (มกราคม 2547)**
# อดมีแฟนคนร้อยเอ็ด
# ให้ฟ่าวมาขอ
# หมูร้องน้องช้ำ
# เดี๋ยวจัดให้
# โทรศัพท์ผิดเบอร์
# คึดฮอดอ้ายแดง
# อ้ายดาวรูปหล่อ
# รักหนุ่ม ปวส.
# คนบ่ใจ
# ทำได้อย่างไร

**อัลบั้ม "หล่อโดนใจ" (กรกฎาคม 2548)**
# หล่อโดนใจ
# ลางสังหรณ์
# ฮักคนเว้าใต้
# ทั้งเบิ่งทั้งมอง
# สาวแหล่โดนหลอก
# แฟ้มดำช้ำรัก
# เข้ามาถะแมะ
# อ้ายเว้าบ่จริง
# ขอยาดมข่อยแน
# ปริญญาล้างรถ

**อัลบั้ม "ฮักอ้ายอีหลีเพราะ EMS" (พฤศจิกายน 2549)**
# ฮักอ้ายอีหลีเพราะ EMS
# อย่ามองน้องอาย
# ซอยข่อยแน่
# โทรหาเฮ็ดหยัง
# เมาแล้วม่วน
# ฮู้ไว้บ้างเด้อ
# คึดฮอดหล้ายหลาย
# ผู้ชายวัยทอง
# แฟนเปลี่ยนฟอร์ม
# แอบรักพี่เขย

**อัลบั้ม "โอ้ยเนาะซังหลาย" (กุมภาพันธ์ 2551)**
# กำพร้าฝน
# ข่อยว่าวแม่นบ่
# คอยเก้อหน้าโรงงาน
# ใจร้าววันเข้าพรรษา
# พี่บ่าวลืมสาวร้อยเอ็ด
# สงครามน้ำตา
# สาวนาลาทุ่ง
# อยากเมือบ้านจัง
# อ้ายเชียงเหมี่ยงลืมเถียงนา
# โอ้ยเนาะซังหลาย

**อัลบั้มอื่นๆ ·**
 อัลบั้ม เทศกาลงานบุญ 12 เพลงดัง (รวม 12 ศิลปินค่ายนพพรฯ) (ตุลาคม 2548)- อัลบั้ม ลอยกระทง ส่งท้ายปีเก่า ต้อนรับปีใหม่ (ร่วมกับศิลปินค่ายนพพรฯ) (2545-2546,2548)- อัลบั้มเพลงประกอบภาพยนต์วีซีดีเรื่อง ยุทธการกล้วยไม้ป่า (พ.ศ. 2549)

**ผลงานการแสดง**
 ภาพยนตร์วีซีดีเรื่อง มนต์ฮักบ้านเฮา (2548) ) / เป็นภาพยนต์ที่จัดจำหน่ายโดย นพพร ซิลเวอร์โกลด์ ในรูปแบบวีซีดี และดีวีดี ไม่ได้ออกฉายในโรงภาพยนตร์แต่อย่างใด- ภาพยนตร์วีซีดีเรื่อง แม่ครัวหัวไข่ (2549) / เป็นภาพยนต์ที่จัดจำหน่ายโดย นพพร ซิลเวอร์โกลด์ ในรูปแบบวีซีดี และดีวีดี ไม่ได้ออกฉายในโรงภาพยนตร์แต่อย่างใด- ภาพยนตร์เรื่อง ยุทธการกล้วยไม้ป่า (2550) ) / เป็นภาพยนต์ที่จัดจำหน่ายโดย นพพร ซิลเวอร์โกลด์ ในรูปแบบวีซีดี และดีวีดี ไม่ได้ออกฉายในโรงภาพยนตร์แต่อย่างใด- นักแสดงนำละครเวที ลำเรื่องต่อกลอน เรื่อง นางแตงอ่อน (จัดจำหน่ายเป็น VCD)- นักแสดงนำละครเวที ลำเรื่องต่อกลอน เรื่อง แก้วหน้าม้า (จัดจำหน่ายเป็น VCD)- นักแสดงนำละครเวที ลำเรื่องต่อกลอน เรื่อง นางผมหอม (จัดจำหน่ายเป็น VCD)- นักแสดงนำละครเวที เรื่อง เปิดกรุสมบัติ ฮา มหาโกย (จัดจำหน่ายเป็น VCD)

**อ้างอิง**

**แหล่งข้อมูลอื่น**
 phutsadee.inounchot
หมวดหมู่:บุคคลจากจังหวัดร้อยเอ็ด
หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย